Hütten ZH
Hütte (amtlich Hütten) isch en Ortschaft im Piet vo dr Stadt Wädischwil im Kanton Züri.

Geografi 
Hütte isch ganz im Süde vom Züripiet.

Es isch es Straassedoorff; dr Gmäindbann lyt uf beide Siite vo de Syl und am Nordhang vom Hööroone. S Piet vo de ehemalige Gmäind häz 54 Prozänt landwirtschaftlichi Flèchi, 36,2 Prozänt Wald, 3,2 Prozänt Sidligsflechi, 2,3 Prozänt Vercheersflechi und 3,2 Prozänt Gwässerflechi umfasst.

Unden am Dorf isch dr Hüttnersee.

Gschicht 
Hütte isch zum eschte Mal im Jaar 1270 als ze dien Hütten gnamset worde.

Ufe eerscht Jänner 2019 hät sech Hütte – so wie au d Nachbergmäind Schönebèèrg – mit dr Stadt Wädischwil zämetaa.

Bevölkerigsentwicklig 
Quälle: Bundesamt für Statistik 2005

De Uusländeraatäil liit bi 7,4 % (Stand 2011).

Religion 
45,3% vo de Iiwooner sind evangelisch-reformiert, 37,9% sind römisch-katholisch (Stand 2011).

Politik 
Bi de Kantonsraatswaale 2011 hät s das Ergebnis ggee: BDP 4,9 %, CVP 7,0 %, EDU 2,7 %, EVP 5,0 %, FDP 5,5 %. GLP 8,0 %, GP 3,5 %, SP 9,5 %, SVP 52,8 %, Suschtigi 1,1 %.

Wirtschaft 
Hütte isch es tradizionells Puuredorf; es het ussert em Dorfchèèrn es bar einzelni Hööf und Wyler.

Am Hööroone isch es grosses Waldgebiet.

Tieläkt 
De züritüütsch Tieläkt vo Hütte ghört zue de Seemundarte.

Literatur 
 
 Hermann Fietz: Die Kunstdenkmäler des Kantons Zürich, Band II: Die Bezirke Bülach, Dielsdorf, Hinwil, Horgen und Meilen. (= Kunstdenkmäler der Schweiz. Band 15). Hrsg. von der Gesellschaft für Schweizerische Kunstgeschichte GSK. Bern 1943.

Weblink 

 Online Museum von Hütten mit Schwergewichtsthema Befestigungen Südgrenze Kanton Zürich

Fuessnote 

Ort (Kanton Züri)